BLA บวก 4% วิ่งสวนตลาด! รับอานิสงส์ “บอนด์ยีลด์” ขาขึ้น โบรกเคาะเป้า 53 บ.
BLA บวก 4% วิ่งสวนตลาด! รับอานิสงส์ “บอนด์ยีลด์” สหรัฐฯปรับตัวขึ้น และโอกาสการปรับขึ้นอัตราดอกเบี้ยนโยบายของไทย โบรกแนะนำ “ซื้อเก็งกำไร” ราคาเป้า 53 บ.
BLA บาก 4% วิ่งสวนตลาด! รับอานิสงส์ “บอนด์ยีลด์” สหรัฐฯปรับตัวขึ้น และโอกาสการปรับขึ้นอัตราดอกเบี้ยนโยบายของไทย โบรกแนะนำ “ซื้อเก็งกำไร” ราคาเป้า 53 บ.
13 มิ.ย. 2565

ผู้สื่อข่าวรายงานว่า วันนี้ (13 มิ.ย. 2565) พบว่า ราคาหุ้น  บริษัท กรุงเทพประกันชีวิต จำกัด (มหาชน) หรือ BLA ปรับตัวขึ้นสวนตลาดหุ้นที่ปรับตัวลงหนัก โดย ณ เวลา 10:33 น. อยู่ที่ระดับ 42.50 บาท บวกไป 1.75 บาท หรือขึ้นไป 4.29% โดยทำจุกสูงสุดที่ระดับ 42.75 บาท และทำจุดต่ำสุดที่ระดับ 41.25 บาท ด้วยมูลค่าการซื้อขาย 259.30 ล้านบาท

บล.เคจีไอ ระบุในบทวิเคราะห์ว่า ยังคงแนะนำ “ซื้อเก็งกำไร” BLA ราคาเป้าหมาย 53 บาท ประเมินรับ Sentiment บวกจากแนวโน้มขาขึ้นของอัตราผลตอบแทนพันธบัตรรัฐบาล (Bond yield) ทั้งผลจาก Sentiment Bond yield สหรัฐฯ และโอกาสการปรับขึ้นอัตราดอกเบี้ยนโยบายของไทย ฝ่ายวิจัยคาดครึ่งหลังของปี 2565 ปรับตัวขึ้น 0.5%
นอกจากนี้ Valuation ไม่แพง Forward PE 14.7 เท่า ขณะที่คาดอัตราการเติบโตของ EPS เพิ่มขึ้น 36% ต่อปี โดยเฉลี่ยในปี 2564-2566 เท่ากับ PEG ต่ำเพียง 0.6 เท่า และ P/BV ที่ 1.49 เท่า คิดเป็นเพียงราว -0.5 เท่าของส่วนเบี่ยงเบนมาตรฐานในอนาคต
ส่วนสัญญาณเทคนิคประเมินแนวรับ 40 บาท ขณะที่แนวต้าน 42 บาท กรณี Break ผ่านแนวต้านนี้ได้ ประเมินมีโอกาสทดสอบแนวต้านถัดไป 44.50 บาท